
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 250 


15 Δεκεμβρίου 1997 


ΝΟΜΟΣ ΥΠ’ ΑΡΙΘ. 2541 

Κύρωση της Συμφωνίας Αεροπορικών Μεταφορών μεταξύ 
της Κυβέρνησης της Ελληνικής Δημοκρατίας κα της Κυ¬ 
βέρνησης της Δημοκρατίας του Ουζμπεκιστάν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Άρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, η Συμφωνία αεροπορικών 
μεταφορών μεταξύ της Κυβέρνησης της Ελληνικής Δη¬ 
μοκρατίας και της Κυβέρνησης της Δημοκρατίας του 
Ουζμπεκιστάν που υπογράφτηκε στην Τασκένδη στις 
26 Νοεμβρίου 1996, της οποίας το κείμενο σε πρωτότυπο 
στην ελληνική και αγγλική γλώσσα έχει ως εξής: 

ΣΥΜΦΩΝΙΑ 

ΑΕΡΟΠΟΡΙΚΩΝ ΜΕΤΑΦΟΡΩΝ 
ΜΕΤΑΞΥ 

ΤΗΣ ΚΥΒΕΡΝΗΣΗΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ 

ΤΗΣ ΚΥΒΕΡΝΗΣΗΣ ΤΗΣ ΔΗΜΟΚΡΑΤΙΑΣ 
ΤΟΥ ΟΥΖΜΠΕΚΙΣΤΑΝ 

ΠΡΟΟΙΜΙΟ 

Η Κυβέρνηση της Ελληνικής Δημοκρατίας και 

Η Κυβέρνηση της Δημοκρατίας του Ουζμπεκιστάν 

ΑΠΟΤΕΛΟΥΣΕΣ Μέρη της Σύμβασης για τη Διεθνή 
Πολιτική Αεροπορία, η οποία ετέθη προς υπογραφή 
στο Σικάγο στις 7.12.1944, 

ΕΠΙΘΥΜΟΥΣΕΣ ΕΞΙΣΟΥ τη σύναψη Συμφωνίας με 
σκοπό την εγκατάσταση και λειτουργία τακτικών αερο¬ 


πορικών δρομολογίων μεταξύ και πέραν των αντίστοιχων 
εδαφών τους, 

ΣΥ ΜΦΩΝΗΣΑΝ ΤΑ ΑΚΟΛΟΥΘΑ: _ 

ΑΡΘΡΟ 1 
Ορισμοί 

Για τους σκοπούς της παρούσας Συμφωνίας, εκτός 
εάν το κείμενο προβλέπει διαφορετικά: 

α) Ο όρος "Αεροπορικές Αρχές" στην περίπτωση της 
Ελληνικής Δημοκρατίας σημαίνει το Διοικητή της Υπη¬ 
ρεσίας Πολιτικής Αεροπορίας και κάθε άλλο πρόσωπο 
ή σώμα εξουσιοδοτημένο να ασκεί τις αρμοδιότητες οι 
οποίες προς το παρόν ασκούνται από την ως άνω 
Υπηρεσία ή συναφείς αρμοδιότητες, στη δε περίπτωση 
της Δημοκρατίας του Ουζμπεκιστάν το Γ ενικό Διευθυντή 
των Ουζμπεκικών Αερογραμμών και κάθε άλλο πρόσωπο 
ή σώμα εξουσιοδοτημένο να ασκεί τις αρμοδιότητες, 
οι οποίες προς το παρόν ασκούνται από τον ως άνω 
Οργανισμό ή συναφείς αρμοδιότητες. 

β) Ο όρος "η Σύμβαση" σημαίνει τη Σύμβαση για 
Διεθνή Πολιτική Αεροπορία, η οποία ετέθη προς υπο¬ 
γραφή στο Σικάγο στις 7 Δεκεμβρίου 1944 και περι¬ 
λαμβάνει: 

(ί) οποιαδήποτε τροποποίηση επ' αυτής ετέθη σε ισχύ 
σύμφωνα με το Άρθρο 94 (α) αυτής και έχει κυρωθεί 
και από τα δύο Συμβαλλόμενα Μέρη και 
(ϋ) οποιοδήποτε Παράρτημα ή οποιοσδήποτε τροπο¬ 
ποιήσεις οι οποίες υιοθετήθηκαν σύμφωνα με το Άρθρο 
90 της Σύμβασης και εφόσον παρόμοια τροποποίηση ή 
Παράρτημα είναι σε δεδομένη στιγμή σε ισχύ για τα 
Συμβαλλόμενα Μέρη. 

γ) Ο όρος "Συμφωνία" σημαίνει την παρούσα Συμφωνία, 
το συνημμένο σε αυτήν Παράρτημα και οποιαδήποτε 
Πρωτόκολλα ή συναφή έγγραφα τα οποία τροποποιούν 
τη Συμφωνία αυτή ή το Παράρτημα. 

δ) Ο όρος "Διορισμένη Αεροπορική Εταιρεία" σημαίνει 
την αεροπορική εταιρεία που έχει διοριστεί και εξου¬ 
σιοδοτηθεί σύμφωνα με τις διατάξεις του Αρθρου 3 
της παρούσας Συμφωνίας. 

ε) Ο όρος "συμφωνημένα δρομολόγια* σημαίνει τα 
τακτικά αεροπορικά δρομολόγια στις διαδρομές, οι ο- 
. ποιες αναφέρονται στο Παράρτημα της παρούσας Συμ¬ 
φωνίας, για τη μεταφορά επιβατών, φορτίου και ταχυ¬ 
δρομείου, χωριστά ή σε συνδυασμό. 

στ) Ο όρος 'χωρητικότης", σε σχέση με αεροσκάφος, 
σημαίνει τη διαθέσιμη δυνατότητα χωρητικότητας του 
αεροσκάφους σε μία διαδρομή ή τμήματος της διαδρομής 
και ο όρος 'χωρητικότης" σε σχέση με "ένα συμφωνημένο 
δρομολόγιο" σημαίνει τη δυνατότητα του χρησιμοποιού¬ 
μενου αεροσκάφους για την εκτέλεση τέτοιου δρομο¬ 
λογίου, πολλαπλασιαζόμενη επί τη συχνότητα των δρο¬ 
μολογίων του αεροσκάφους σε δεδομένη περίοδο και 
σε μία διαδρομή ή τμήμα διαδρομής. 

ζ) Ο όρος "επικράτεια" σε σχέση με ένα Κράτος έχει 
την έννοια του Αρθρου 2 της Σύμβασης. 

η) Οι όροι "αεροπορικό δρομολόγιο", "διεθνές αερο¬ 
πορικό δρομολόγιο", "αεροπορική εταψεία' και "στάθ¬ 
μευση για μη εμπορικούς σκοπούς" θα έχουν την έννοια 
η οποία τους αποδίδεται αντίστοιχα στο Αρθρο 96 της 
Σύμβασης. 

θ) Ο όρος "τιμολόγιο· σημαίνει τα καταβαλλόμενα 
ποσά για τη μεταφορά επιβατών, αποσκευών και φορτίου, 
καθώς και τους όρους υπό τους οποίους το τιμολόγιο 
αυτό εφαρμόζεται, συμπεριλαμβανομένων των τιμών και 
όρων για πρακτόρευση και άλλες βοηθητικές υπηρεσίες 
οι οποίες εκτελούνται από το μεταφορέα, σχετικά με 
τις αερομεταφορές, εξαιρουμένων των αμοιβών και 
όρων για τη μεταφορά ταχυδρομείου. 

0 Ο όρος "τέλος χρήστη" σημαίνει το τέλος το οποίο 
επιβάλλεται σε αεροπορικές εταιρείες για την παροχή 
αερολιμενικών, αεροναυτιλιακών ή αεροπορικής ασφά¬ 
λειας εξυπηρετήσεων ή διευκολύνσεων. 

Εννοείται ότι οι τίτλο ο οποίοι δίδονται στα 'Αρθρα 
της παρούσας Συμφωνίας δεν περιορίζουν ή διευρύνουν 
με κανένα τρόπο τις έννοιες οποίων δήποτε διατάξεων 
της Συμφωνίας. 

ΑΡΘΡΟ 2 

Παροχή δικαιωμάτων εκμετάλλευσης 

1. Κάθε Συμβαλλόμενο Μέρος παρέχει στο άλλο 
Συμβαλλόμενο Μέρος τα δικαιώματα τα οποία καθορί¬ 
ζονται στην παρούσα Συμφωνία για την εκτέλεση τα¬ 
κτικών διεθνών αεροπορικών δρομολογίων από την 
ορισθείσα αεροπορική εταιρεία του άλλου Συμβαλλό¬ 
μενου Μέρους ως ακολούθως: 

α) Να υπερίπτσκκ, χωρίς προσγείωση, της επικράτειας 
του άλλου Συμβαλλόμενου Μέρους. 

β) Να σταθμεύει για λόγους μη εμπορικούς στην ως 
άνω επικράτεια και 

γ) Να σταθμεύει στην ως άνω επικράτεια σε συγκεΓ 
κριμένα σημεία της διαδρομής, η οποία αναφέρεται στον 
πίνακα διαδρομών, ο οποίος επισυνάπτεται ως Παράρ¬ 
τημα στην παρούσα Συμφωνία, με σκοπό την επιβίβαση 
και αποβίβαση επιβατών, φορτίου και ταχυδρομείου χω¬ 
ριστά ή σε συνδυασμό. 

2) Ουδεμία επίκληση των διατάξεων της παραγράφου 
1 μπορεί να θεωρηθεί ότι παρέχει στην αεροπορική 
εταιρεία του ενός Συμβαλλόμενου Μέρους το δικαίωμα 
να επιβιβάζει, στην επικράτεια του άλλου Συμβαλλόμενου 
Μέρους, επιβάτες, φορτίο ή ταχυδρομείο με αμοιβή ή 


μίσθωση και έχοντας προορισμό άλλο σημείο εντός της 
επικράτειας του άλλου Συμβαλλόμενου Μέρους. 

ΑΡΘΡΟ 3 

Διορισμός και εξουσιοδοτήσεις 

1. Κάθε Συμβαλλόμενο Μέρος θα έχει το δικαίωμα 
να διορίζει και να πληροφορεί μέσω της διπλωματικής 
οδού το άλλο Συμβαλλόμενο Μέρος, μία αεροπορική 
εταιρεία για την εκτέλεση των συμφωνηθέντων δρο¬ 
μολογίων στις συγκεκριμένες διαδρομές, καθώς και να 
αποσύρει ή τροποποιεί τους διορισμούς αυτούς. 

2. Μετά τη λήψη τέτοιου διορισμού, οι αρμόδιες αρχές 
του άλλου Συμβαλλόμενου Μέρους θα χορηγούν χωρίς 
καθυστέρηση και σύμφωνα με τις διατάξεις των παρα¬ 
γράφων 3 και 4 του παρόντος Άρθρου, τη σχετική 
άδεια λειτουργίας στην αεροπορική εταιρεία η οποία 
διορίστηκε. 

3. Οι αεροπορικές αρχές ενός Συμβαλλόμενου Μέρους 
μπορούν να ζητήσουν από την αεροπορική εταιρεία, η 
οποία έχει διοριστεί από το άλλο Συμβαλλόμενο Μέρος, 
να αποδείξει ότι πληροί τις προϋποθέσεις οι οποίες 
προβλέπονται από τους νόμους και τις διατάξεις, οι 
οποίες διέπουν συνήθως τη λειτουργία διεθνών αερο¬ 
πορικών δρομολογίων, σύμφωνα με τις διατάξεις της 
Σύμβασης. 

4. Κάθε Συμβαλλόμενο Μέρος θα έχει το δικαίωμα 
να αρνηθεί τη χορήγηση άδειας λειτουργίας, όπως 
αναφέρεται στην παράγραφο 2 του παρόντος Άρθρου 
ή να επιβάλλει όρους, τους οποίους θεωρεί απαραίτη¬ 
τους για την άσκηση, από την ορισθείσα αεροπορική 
εταιρεία των δικαιωμάτων τα οποία αναφέρονται στο 
Άρθρο 2 της παρούσας Συμφωνίας σε κάθε περίπτωση 
που το συγκεκριμένο Συμβαλλόμενο Μέρος δεν πείθεται 
ότι η ουσιαστική κυριότητα και ο αποτελεσματικός έ¬ 
λεγχος αυτής της εταιρείας ανήκουν στο Συμβαλλόμενο 
Μέρος που διόρισε την αεροπορική εταιρεία ή στους 
υπηκόους αυτού του Συμβαλλόμενου Μέρους ή αμφό- 
τερα. 

5. Σε οποιονδήποτε χρόνο και μετά τη συμμόρφωση 
με τις διατάξεις των παραγράφων 1 και 2 του παρόντος 
Άρθρου, η διορισθείσα και εξουσιοδοτηθείσα αεροπορική 
εταιρεία μπορεί να αρχίσει την εκτέλεση των συμφω¬ 
νηθέντων δρομολογίων, υπό την προϋπόθεση ότι τα 
εν λόγω συμφωνημένα δρομολόγια δεν θα εκτελεσθούν. 
εφόσον δεν έχει καθορισθεί και ισχύει σχετικό τιμολόγιο, 
σιμφωνα με τις διατάξεις του Άρθρου 12 της παρούσας 
Συμφωνίας. 

ΑΡΘΡΟ 4 

Αναστολή και ανάκληση 

1. Κάθε Συμβαλλόμενο Μέρος θα έχει το δικαίωμα 
να ανακαλεί την άδεια λειτουργίας ή να αναστέλλει την 
άσκηση των δικαιωμάτων, τα οποία ορίζονται στο Άρθρο 
2 της παρούσας Συμφωνίας, από την αεροπορική ε¬ 
ταιρεία του άλλου Συμβαλλόμενου Μέρους ή να επι¬ 
βάλλει όρους οι οποίοι κρίνονται αναγκαίοι για την 
άσκηση των δικαιωμάτων αυτών σε κάθε περίπτωση 
όταν: 

α) η αεροπορική εταιρεία δεν δύναται να αποδείξει 
ότι πληροί τις προϋποθέσεις, οι οποίες προβλέπονται 

συνήθως από τους νόμους και τους κανονισμούς των 
Αρχών αυτών σχετικά με την εκτέλεση διεθνών αερο¬ 
πορικών δρομολογίων σύμφωνα με τη Σύμβαση ή 

β) δεν ικανοποιείται από το ότι η ουσιαστική κυριότητα 
και ο αποτελεσματικός έλεγχος της αεροπορικής εται¬ 
ρείας δεν ανήκουν στο Συμβαλλόμενο Μέρος, το οποίο 
διορίζει την αεροπορική εταιρεία ή τους υπηκόους του 
εν λόγω Συμβαλλόμενου Μέρους. 

γ) η αεροπορική εταιρεία δεν μπορεί να ανταποκριθεί 
στις διατάξεις των νόμων και/ή κανονισμών του Συμ¬ 
βαλλόμενου Μέρους, το οποίο εκχωρεί τα εν λόγω 
δικαιώματα ή 

δ) η αεροπορική εταιρεία δεν λειτουργεί σύμφωνα με 
τους όρους, οι οποίοι καθορίζονται στην παρούσα Συμ¬ 
φωνία. 

2. Εκτός από την περίπτωση που η άμεση ανάκληση 
ή αναστολή ή επιβολή των όρων, οι οποίοι αναφέρονται 
στην παράγραφο 1 του παρόντος Αρθρου, είναι ζωτικής 
σημασίας για την πρόληψη περαιτέρω παραβιάσεων των 
νόμων και/ή των κανονισμών, η άσκηση παρόμοιου 
δικαιώματος θα ασκείται μόνο μετά από διαβουλεύσεις 
με το άλλο Συμβαλλόμενο Μέρος, σύμφωνα με το 
Αρθρο 14 της παρούσας Συμφωνίας. 

ΑΡΘΡΟ 5 

Εφαρμογή νόμων και κανονισμών 

1. Οι νόμοι, κανονισμοί και διαδικασίες του Συμβαλ¬ 
λόμενου Μέρους σχετικά με την είσοδο, την παραμονή 
και την αναχώρηση από την ετηκράτειά του για αερο¬ 
σκάφος το οποίο εκτελεί διεθνή αεροναυτιλία ή σχετικά 
με τη λειτουργία και πτήση αεροσκάφους, θα εφαρμό¬ 
ζονται από τη διορισθείσα αεροπορική εταιρεία του 
άλλου Συμβαλλόμενου Μέρους κατά την είσοδο, πα¬ 
ραμονή και αναχώρηση από την εν λόγω επικράτεια. 

2. Οι νόμοι και κανονισμοί ενός Συμβαλλόμενου Μέ¬ 
ρους σχετικά με την είσοδο, ελευθεροκοινωνία, παρα¬ 
μονή ή διέλευση, αποδημία ή μετανάστευση, διαβατήρια 
τελωνεία και υγειονομικό έλεγχο, θα τηρούνται από την 
καθορισθείσα αεροπορική εταιρεία του άλλου Συμβαλ¬ 
λόμενου Μέρους, καθώς και από ή για λογαριασμό των 
πληρωμάτων, των επιβατών, του φορτίου και του τα¬ 
χυδρομείου κατά τη διέλευση, την είσοδο, την παραμονή 
και την αναχώρηση από την επικράτεια κάθε Συμβαλ¬ 
λόμενου Μέρους. 

3. Επιβάτες, αποσκευές και φορτία απευθείας διερ- 
χόμενα από την επικράτεια ενός Συμβαλλόμενου Μέ¬ 
ρους και μη απομακρυνόμενα από το χώρο του αερο¬ 
δρομίου, ο οποίος χρησιμοποιείται για το σκοπό αυτόν, 
θα υπόκεινται σε απλοποιημένο έλεγχο. Αποσκευές και 
φορτίο σε απευθείας διέλευση θα απαλλάσσονται από 
τελωνειακούς δασμούς και άλλους συναφείς φόρους. 

ΑΡΘΡΟ 6 

Αναγνώριση πτυχίων και αδειών 

1. Πιστοποιητικά πλοίμότητας, πιστοποιητικά ικανό¬ 
τητας και άδειες που εκδόθηκαν ή αναγνωρίστηκαν 
έγκυρες από ένα Συμβαλλόμενο Μέρος και παραμένουν 
σε ισχύ, θα αναγνωρίζονται ως έγκυρες από το άλλο 
Συμβαλλόμενο Μέρος, για το σκοπό εκτέλεσης των 
δρομολογίων τα οποία καθορίζονται στη Συμφωνία, υπό 


την προϋπόθεση ότι τα δικαιολογητικά, βάσει των οποίων 
εκδόθηκαν ή αναγνωρίστηκαν έγκυρα τα πιστοποιητικά 
και οι άδειες, είναι ισότιμα ή ανώτερα των ελάχιστων 
κριτηρίων τα οποία έχουν τεθεί ή πρόκειται να τεθούν 
σε ισχύ σύμφωνα με τη Σύμβαση. Κάθε Συμβαλλόμενο 
Μέρος διατηρεί εν τούτοις το δικαίωμα να αρνηθεί να 
αναγνωρίσει, με σκοπό πτήσεις υπεράνω του εδάφους 
του, πιστοποιητικά ικανότητας και άδειες που χορηγή¬ 
θηκαν σε υπηκόους του ή αναγνωρίστηκαν έγκυρες γι' 
αυτούς από το άλλο Συμβαλλόμενο Μέρος ή οποιο- 
δήποτε άλλο Κράτος. 

2. Εάν τα προνόμια ή οι όροι των αδειών ή πιστο¬ 
ποιητικών που αναφέρονται στην ανωτέρω παράγραφο β 
1 και τα οποία εκδίδονται από τις αεροπορικές αρχές 
του ενός Συμβαλλόμενου Μέρους σε οποιοδήποτε πρό¬ 
σωπο η διορισθείσα αεροπορική εταιρεία ή αναφορικά 
με αεροσκάφος το οποίο εκτελεί τα συμφωνημένα 
δρομολόγια στις καθορισμένες διαδρομές, επιτρέπουν 
διαφοροποίηση των κριτηρίων τα οποία καθιερώνονται 
από τη Σύμβαση και εφόσον η διαφοροποίηση αυτή 
έχει καταχωρισθεί στο Διεθνή Οργανισμό Πολιτικής 
Αεροπορίας, οι αεροπορικές αρχές του άλλου Συμβαλ¬ 
λόμενου Μέρους μπορούν να ζητήσουν διαβουλεύσεις, 
σύμφωνα με το Αρθρο 14 της Συμφωνίας, με τις 
αεροπορικές αρχές του εν λόγω Συμβαλλόμενου Μέ¬ 
ρους, με σκοπό την ικανοποίησή τους, ώστε η αμφισ¬ 
βητούμενη πρακτική να γίνει αποδεκτή από αυτούς. Σε 
περίπτωση αποτυχίας επίτευξης ικανοποιητικής συμφω¬ 
νίας, θα έχει εφαρμογή το Αρθρο 4 της Συμφωνίας. 

ΑΡΘΡΟ 7 

Αεροπορική ασφάλεια 

1. Σύμφωνα με τα δικαιώματα και τις υποχρεώσεις 
τους από το Διεθνές Δίκαιο, τα Συμβαλλόμενα Μέρη 
επιβεβαιώνουν ότι η υποχρέωσή τους μεταξύ τους να 
προστατεύουν την ασφάλεια της πολιτικής αεροπορίας 
εναντίον πράξεων παράνομης επέμβασης, αποτελεί α¬ 
ναπόσπαστο μέρος της παρούσας Συμφωνίας, χωρίς 
να περιορίζουν τη γενικότητα των δικαιωμάτων και 
υποχρεώσεών τους, σύμφωνα με το Διεθνές Δίκαιο, τα 
Συμβαλλόμενα Μέρη θα ενεργούν ιδιαίτερα, σύμφωνα 
με τις διατάξεις της Σύμβασης Παραβάσεων και Ορι¬ 
σμένων Αλλων Πράξεων, οι οποίες διενεργούνται επι 
αεροσκαφών, η οποία υπεγράφη στο Τόκυο στις 14 
Σεπτεμβρίου 1963, της Σύμβασης για την Καταστολή 
της Παράνομης Κατακράτησης Αεροσκάφους, η οποία 
υπεγράφη στη Χάγη στις 16 Δεκεμβρίου 1970 και της 
Σύμβασης για την Καταστολή Παρανόμων Πράξεων 
εναντίον της Ασφάλειας της Πολιτικής Αεροπορίας, η 
οποία υπεγράφη στο Μόντρεαλ σπς 23 Σεπτεμβρίου 
1971. Το πρωτόκολλο για την καταστολή των παρά¬ 
νομων Ενεργειών Βίας στα Αεροδρόμια που εξυπηρε¬ 
τούν τη Διεθνή Πολιτική Αεροπορία, το οποίο υπεγράφη 
στο Μόντρεαλ σπς 24 Φεβρουάριου 1988, καθώς και 
με οποιοδήποτε άλλο διεθνές κείμενο επί του αυτού 
θέματος που θα κυρωθεί στο μέλλον από τα Συμβαλ¬ 
λόμενα Μέρη. 

2. Τα Συμβαλλόμενα Μέρη, σε περίπτωση σχετικού 
αιτήματος, θα παρέχουν αμοιβαίως κάθε απαραίτητη 
βοήθεια για την πρόληψη πράξεων παράνομης κατα¬ 
κράτησης πολιτικών αεροσκαφών και άλλων παράνομων 

πράξεων κατά της ασφάλειας αεροσκαφών, των επι¬ 
βατών και του πληρώματος τους, αεροδρομίων και 
εγκαταστάσεων αεροναυτιλίας, καθώς και κάθε άλλης 
απειλής της ασφάλειας της πολιτικής αεροπορίας. 

3. Στις αμοιβαίες σχέσεις τους, τα Μέρη θα ενεργούν 
σύμφωνα με τις διατάξεις για την αεροπορική ασφάλεια 
οι οποίες έχουν καθιερωθεί από το Διεθνή Οργανισμό 
Πολιτικής Αεροπορίας και ορίσθηκαν ως Παραρτήματα 
στη Σύμβαση για τη Διεθνή Πολιτική Αεροπορία στο 
μέτρο που οι εν λόγω διατάξεις είναι εφαρμοστέες στα 
Μέρη. Θα απαιτούν, όμως, οι εκμεταλλευόμενοι αερο¬ 
σκάφη τα οποία είναι εγγεγραμμένα στα μητρώα τους, 
ή οι εκμεταλλευόμενοι αεροσκάφη οι οποίοι έχουν την 
κύρια εγκατάσταση των εργασιών τους ή τη μόνιμη 
κατοικία στην επικράτειά τους, καθώς και το προσωπικό 
των αεροδρομίων στην επικράτειά τους, να ενεργούν 
σύμφωνα με τις ανωτέρω διατάξεις αεροπορικής ασφά¬ 
λειας. 

4. Κάθε Συμβαλλόμενο Μέρος συμφωνεί ότι από τους 
ανωτέρω εκμεταλλευομένους αεροσκάφη μπορεί να ζη¬ 
τηθεί η τήρηση των διατάξεων για την αεροπορική 
ασφάλεια, οι οποίες αναφέρονται στην παράγραφο 3 
ανωτέρω, οι οποίες απαιτούνται από το άλλο Συμβαλ¬ 
λόμενο Μέρος για την είσοδο, παραμονή ή αναχώρηση 
από την επικράτεια του άλλου Συμβαλλόμενου Μέρους. 
Κάθε Συμβαλλόμενο Μέρος θα διασφαλίζει ότι στο 
έδαφος του εφαρμόζονται κατάλληλα και αποτελεσμα¬ 
τικά μέτρα για την προστασία των αεροσκαφών και τον 
έλεγχο των επιβατών και των χειραποσκευών τους, 
καθώς και τη διενέργεια των ενδεδειγμένων ελέγχων 
στα πληρώματα, τις αποσκευές, το φορτίο και τα εφόδια 
αεροσκαφών, πριν, από και κατά τη διάρκεια της επι¬ 
βίβασης και της φόρτωσης. Κάθε Συμβαλλόμενο Μέρος 
θα ανταποκρίνεται θετικά σε κάθε αίτημα του άλλου 
Συμβαλλόμενου Μέρους για τη λήψη λογικών ειδικών 
μέτρων ασφάλειας για την αντιμετώπιση συγκεκριμένης 
απειλής. 

5. Σε περίπτωση συμβάντος ή απειλής συμβάντος 
παράνομης κατακράτησης πολιτικού αεροσκάφους ή 
άλλων παράνομων πράξεων εναντίον της ασφάλειας 
του αεροσκάφους, των επιβατών και του πληρώματος 
του, αεροδρομίων ή εγκαταστάσεων αεροναυτιλίας, τα 
Συμβαλλόμενα Μέρη θα αλληλοβοηθούνται, διευκολύ¬ 
νοντας τις συνεννοήσεις και άλλα κατάλληλα μέτρα με 
σκοπό να τερματίσουν γρήγορα και με ασφάλεια πα¬ 
ρόμοιο συμβάν ή απειλή παρόμοιου συμβάντος. 

ΑΡΘΡΟ 8 

Εμπορικές ευκαιρίες 

1. Η ορισθεΐσα αεροπορική εταιρεία του ενός Συμ¬ 
βαλλόμενου Μέρους θα έχει το δικαίωμα να διατηρεί 
στην επικράτεια του άλλου Συμβαλλόμενου Μέρους τη 
δική της εκπροσώπηση. 

2. Η ορισθεΐσα αεροπορική εταιρεία του ενός Συμ¬ 
βαλλόμενου Μέρους δύναται, σύμφωνα με τους νόμους 
και τους κανονισμούς του άλλου Μέρους σχετικά >με 
την είσοδο, παραμονή και απασχόληση, να μετακαλέσει 
και να διατηρεί στην επικράτεια του άλλου Συμβαλλό¬ 
μενου Μέρους διευθυντικό, πωλήσεων, τεχνικό, λει¬ 
τουργικό. καθώς και άλλο εξειδικευμένο προσωπικό, το 
οποίο είναι απαραίτητο για την εκτέλεση αεροπορικών 
δρομολογίων. 


3. Σε περίπτωση διορισμού γενικού πράκτορα ή πρά¬ 
κτορα γενικών πωλήσεων, ο εν λόγω πράκτορας θα 
διορίζεται σύμφωνα με τους εφαρμοζόμενους σχετικά 
νόμους και κανονισμούς κάθε Συμβαλλόμενου Μέρους. 

4. Κάθε διοριζόμενη αεροπορική εταιρεία θα έχει το 
δικαίωμα να πωλεί υπηρεσίες αερομεταφοράς, στην 
επικράτεια του άλλου Συμβαλλόμενου Μέρους, απευ¬ 
θείας ή μέσω των πρακτόρων της και κάθε πρόσωπο 
θα μπορεί να αγοράσει τις εν λόγω υπηρεσίες αερο¬ 
μεταφοράς, σύμφωνα με την εθνική νομοθεσία και τους 
κανονισμούς της. 

5. Κάθε Συμβαλλόμενο Μέρος θα παρέχει το δικαίωμα 
στην ορισθεΐσα αεροπορική εταιρεία του άλλου Συμ¬ 
βαλλόμενου Μέρους να μεταφέρει στη χώρα της, κα¬ 
τόπιν απήσεως, σύμφωνα με τους ισχύοντες κανονι¬ 
σμούς περί ξένου συναλλάγματος, το πλεόνασμα μεταξύ 
εσόδων και εξόδων, που πραγματοποιήθηκε από τη 
μεταφορά επιβατών, φορτίου και ταχυδρομείου στα συμ- 
φωνηθέντα δρομολόγια στο έδαφος του άλλου Συμ¬ 
βαλλόμενου Μέρους. 

6. Εάν το ένα Μέρος επιβάλλει περιορισμούς, όσον 
αφορά τη μεταφορά του πλεονάσματος που πραγμα¬ 
τοποιήθηκε από την ορισθεΐσα ετα»ρεια του άλλου Συμ¬ 
βαλλόμενου Μέρους, το άλλο Μέρος θα έχει επίσης 
το δικαίωμα να επιβάλλει τους ίδιους περιορισμούς στην 
αεροπορική εταιρεία του άλλου Μέρους. 

ΑΡΘΡΟ 9 

Εξαίρεση από τελωνειακούς και άλλους δασμούς 

1. Κάθε Συμβαλλόμενο Μέρος, με βάση την αμοι¬ 
βαιότητα, θα απαλλάσσει την ορισθεΐσα αεροπορική 
εταιρεία του άλλου Συμβαλλόμενου Μέρους, σύμφωνα 
με την εθνική του νομοθεσία, από περιορισμούς εισα¬ 
γωγών, τελωνειακούς δασμούς, άλλους φόρους, τέλη 
επιθεωρήσεων και άλλες εθνικές επιβαρύνσεις και τέλη 
επί των αεροσκαφών, καυσίμων, λιπανπκών, αναλώσιμων 
τεχνικών εφοδίων, ανταλλακτικών, συμπεριλαμβανομέ¬ 
νων των κινητήρων, συνήθους εξοπλισμού αεροσκά¬ 
φους, εφοδίων αεροσκαφών και άλλων αντικειμένων, 
τα οποία προορίζονται για χρήση ή χρησιμοποιήθηκαν 
αποκλειστικά σε συνδυασμό με τη λειτουργία και την 
εξυπηρέτηση του αεροσκάφους της ορισθείσας αερο¬ 
πορικής εταιρείας του άλλου Συμβαλλόμενου Μέρους, 
το οποίο εκτελεί τα συμφωνηθέντα δρομολόγια, καθώς 
επίσης και επί των αποθεμάτων εισιτηρίων, των φορ¬ 
τωτικών και πάσης φύσεως έντυπου υλικού, το οποίο 
φέρει τα διακριτικά της εταιρείας, ως και του συνήθους 
διαφημιστικού υλικού, το οποίο διανέμεται δωρεάν από 
την ορισθεΐσα αεροπορική εταιρεία. 

2. Οι απαλλαγές οι οποίες χορηγούνται με το παρόν 
Αρθρο θα εφαρμόζονται για τα αντικείμενα τα αναφε- 
ρόμενα στην παράγραφο 1 του παρόντος Αρθρου τα 
οποία: 

α) Εισάγονται στην επικράτεια του ενός Συμβαλλό¬ 
μενου Μέρους από ή για λογαριασμό της ορισθείσας 
αεροπορικής εταιρείας του άλλου Συμβαλλόμενου Μέ¬ 
ρους. 

β) Παραμένουν επί του αεροσκάφους της ορισθείσας 
αεροπορικής εταιρείας του ενός Συμβαλλόμενου Μέ¬ 
ρους κατά την άφιξη ή αναχώρηση από την επικράτεια 
του άλλου Συμβαλλόμενου Μέρους. 

γ) Παραλαμβάνονται από το αεροσκάφος της ορι- 
σθείσας αεροπορικής εταιρείας του άλλου Συμβαλλό¬ 
μενου Μέρους και προορίζονται να χρησιμοποιηθούν 
για την εκτέλεση των συμφωνηθέντων δρομολογίων 
ανεξαρτήτως εάν τα είδη αυτά χρησιμοποιήθηκαν ή 
καταναλώθηκαν πλήρως ή μη εντός της επικράτειας 
του ενός Συμβαλλόμενου Μέρους, το οποίο χορηγεί 
την απαλλαγή, υπό την προϋπόθεση όπ τα εν λόγω 
είδη δεν εκποιούνται στην επικράτεια του εν λόγω 
Συμβαλλόμενου Μέρους. 

3. Ο κανονικός αεροπορικός εξοπλισμός, καθώς και 
τα υλικά και εφόδια, τα οποία συνήθως βρίσκονται επί 
του αεροσκάφους κάθε Συμβαλλόμενου Μέρους, μπορεί 
να εκφορτωθούν στην επικράτεια του άλλου Συμβαλ¬ 
λόμενου Μέρους μόνο με την έγκριση των τελωνειακών 
αρχών αυτού του Συμβαλλόμενου Μέρους. Σε παρόμοια 
περίπτωση, τα εν λόγω είδη τίθενται υπό τον έλεγχο 
των εν λόγω αρχών, μέχρις ότου επανεξαχθούν ή 
διατεθούν διαφορετικά, σύμφωνα με τους τελωνειακούς 
κανονισμούς. 

ΑΡΘΡΟ 10 
Τέλη χρήσεως 

Κάθε Συμβαλλόμενο Μέρος μπορεί να επιβάλει ή να 
επιτρέψει την επιβολή δίκαιων και λογικών τελών για 
τη χρήση αερολιμένων και άλλων εγκαταστάσεων υπό 
τον έλεγχό του. 

Κάθε Συμβαλλόμενο Μέρος συμφωνεί, εν τούτοις, όπ 
παρόμοια τέλη δεν θα είναι υψηλότερα από αυτά τα 
οποία καταβάλλονται για τη χρήση αερολιμένων και 
εγκαταστάσεων από οποιαδήποτε ορισθείσα αεροπορική 
εταιρεία η οποία εκτελεί συναφή διεθνή δρομολόγια. 

ΑΡΘΡΟ 11 

Κανονισμοί χωρητικότητας και έγκριση δρομολογίων 

1. Οι διοριζόμενες αεροπορικές εταιρείες των Συμ¬ 
βαλλόμενων Μερών θα έχουν δίκαιη και ισότιμη μετα¬ 
χείριση, ώστε να είναι σε θέση να απολαμβάνουν ίσων 
ευκαιριών κατά την εκτέλεση των συμφωνηθέντων δρο¬ 
μολογίων στις καθορισμένες διαδρομές. 

2. Κατά την εκτέλεση των συμφωνηθέντων δρομο¬ 
λογίων, οι διοριζόμενες αεροπορικές εταιρείες κάθε 
Συμβαλλόμενου Μέρους θα λαμβάνουν υπόψη τους τα 
συμφέροντα της αεροπορικής εταιρείας του άλλου Συμ¬ 
βαλλόμενου Μέρους, έτσι ώστε να μην επηρεασθούν 
δυσμενώς τα δρομολόγια, τα οποία η τελευταία εκτελεί 
στο σύνολο ή τμήμα των αυτών διαδρομών, 

3. Τα συμφωνηθέντα δρομολόγια, τα οποία εκτελούν 
οι διοριζόμενες από τα Συμβαλλόμενα Μέρη αεροπο¬ 
ρικές εταιρείες, θα έχουν ως πρωταρχικό τους στόχο 
την παροχή, σε λογικό συντελεστή πληρότητας ή ε¬ 
παρκούς χωρητικότητας για τη μεταφορά της παρούσας 
και των λογικά προβλεπόμενων απαιτήσεων για τη 
μεταφορά επιβατών, φορτίου και ταχυδρομείου μεταξύ 
της επικράτειάς του διορίζοντας την αεροπορική εται¬ 
ρεία Συμβαλλόμενου Μέρους και της επικράτειας του 
άλλου Συμβαλλόμενου Μέρους. 

4. Η προϋπόθεση για τη μεταφορά επιβατών, φορτίου 
και ταχυδρομείου, επιβιβαζομένων και αποβιβαζομένων 
σε σημεία διαδρομών, τα οποία θα καθορισθούν στις 


επικράτειες άλλων κρατών από αυτό που διορίζει την 
αεροπορική εταιρεία, θα σύμφωνηθούν μεταξύ των δύο 
Συμβαλλόμενων Μερών. 

5. Η χωρητικότητα η οποία θα διατεθεί, συμπεριλαμ- 
βανομένης της συχνότητας των δρομολογίων και του 
τύπου των αεροσκαφών, τα οποία θα χρησιμοποιούνται 
από τις διορισμένες αεροπορικές εταιρείες των Συμ¬ 
βαλλόμενων Μερών για τα συμφωνηθέντα δρομολόγια, 
θα συμφωνηθούν από τις αεροπορικές αρχές, ύστερα 
από πρόταση των διορισμένων αεροπορικών εταιρειών. 
Οι διορισμένες αεροπορικές εταιρείες θα υποβάλουν 
τις προτάσεις ύστερα από σχετικές διαβουλεϋσεις με¬ 
ταξύ τους, λαμβανομένων υπόψη των αρχών, οι οποίες 
αναφέρονται στις παραγράφους 1, 2 και 3 του παρόντος 
Αρθρου. 

6. Σε περίπτωση διαφωνίας μεταξύ των διορισμένων 
αεροπορικών εταιρειών των Συμβαλλόμενων Μερών, τα 
θέματα τα οποία αναφέρονται στην ανωτέρω παράγραφο 
5 θα επιλύονται με συμφωνία μεταξύ των αεροπορικών 
αρχών των δύο Συμβαλλόμενων Μερών. Μέχρις ότου 
επιτευχθεί παρόμοια συμφωνία, η χωρητικότητα η οποία 
διατίθεται από τις διορισμένες αεροπορικές εταιρείες 
θα παραμένει αμετάβλητη. 

7. Η διορισμένη αεροπορική εταιρεία κάθε Συμβαλ¬ 
λόμενου Μέρους θα υποβάλει για έγκριση τους πίνακες 
δρομολογίων στις αεροπορικές αρχές του άλλου Συμ¬ 
βαλλόμενου Μέρους όχι αργότερα από τριάντα (30) 
ημέρες πριν από την έναρξη των δρομολογίων σπς 
συγκεκριμένες διαδρομές. Η διαδικασία αυτή θα εφαρ¬ 
μόζεται επίσης και σε περίπτωση μεταγενέστερων αλ¬ 
λαγών των δρομολογίων. Σε ειδικές περιπτώσεις το 
χρονικό αυτό όριο μπορεί να μειωθεί ύστερα από έγκριση 
των εν λόγω αρχών. 

ΑΡΘΡΟ 12 

Αεροπορικά τιμολόγια 

1. Τα τιμολόγια τα οποία εφαρμόζονται από τις αε¬ 
ροπορικές εταιρείες των Συμβαλλόμενων Μερών για 
τα συμφωνηθέντα δρομολόγια θα καθορίζονται σε λογικά 
επίπεδα, λαμβάνοντας υπόψη όλους τους σχετικούς 
παράγοντες, συμπεριλαμβανομένου του κόστους λει¬ 
τουργίας, λογικού κέρδους, των χαρακτηριστικών των 
δρομολογίων και, όπου κρίνεται σκόπιμο, τα τιμολόγια 
άλλων αεροπορικών εταιρειών, οι οποίες εκτελούν τα¬ 
κτικά δρομολόγια σπς ίδιες διαδρομές ή μέρη αυτών. 

2. Τα τιμολόγια τα οποία αναφέρονται στην παράγραφο 
1 του παρόντος Αρθρου θα καθορισθούν σύμφωνα με 
τους κατωτέρω κανόνες: 

α) Εφόσον οι διορισμένες αεροπορικές εταιρείες αμ~ 
φοτέρων των Συμβαλλόμενων Μερών είναι μέλη διε¬ 
θνούς ένωσης αεροπορικών εταιρειών π.χ. της Διεθνούς 
Ένωσης Αεροπορικών Μεταφορών, η οποία διαθέτει 
μηχανισμό καθορισμού ναύλων και υπάρχει ήδη απόφαση 
σχετική με τα συμφωνημένα δρομολόγια τα τιμολόγια 
θα καθορίζονται από πς διορισμένες αεροπορικές ε¬ 
ταιρείες των Συμβαλλόμενων Μερών, σύμφωνα με την 
ήδη υπάρχουσα απόφαση. Σε διαφορεπκή περίπτωση 
κατά την εφαρμογή του παρόντος Αρθρου, κάθε διο¬ 
ρισμένη αεροπορική εταιρεία θα είναι υπεύθυνη μόνο 
ένανπ των αεροπορικών της αρχών για τη δικαιολόγηση 
και τη λογικότητα των τιμολογίων, τα οποία θα συμ¬ 
φωνηθούν κατ' αυτόν τον τρόπο. 

β) Όταν δεν υπάρχει τιμολόγιο για τα συμφωνηθέντα 
δρομολόγια και όταν η μία ή και οι δύο διορισμένες 
αεροπορικές εταιρείες δεν είναι μέλη της ίδιας Ένωσης 
Αεροπορικών Εταιρειών, η οποία αναφέρεται στην α¬ 
νωτέρω παράγραφο (α), οι διορισμένες αεροπορικές 
εταιρείες των Συμβαλλόμενων Μερών θα συμφωνούν 
μεταξύ τους τα τιμολόγια τα σχετικά με τα συμφωνη¬ 
θέντα δρομολόγια. 

γ) Τα συμφωνηθέντα κατ' αυτόν τον τρόπο τιμολόγια 
θα υποβάλλονται στις αεροπορικές αρχές των Συμβαλ¬ 
λόμενων Μερών για έγκριση, τουλάχιστον εξήντα (60) 
ημέρες πριν από την προτεινόμενη ημερομηνία εφαρ¬ 
μογής τους. Το χρονικό τούτο διάστημα μπορεί να 
μειωθεί ύστερα από συγκατάθεση των εν λόγω αρχών. 

δ) Σε περίπτωση κατά την οποία οι διορισμένες 
αεροπορικές εταιρείες των Συμβαλλόμενων Μερών δεν 
συμφωνήσουν για τα τιμολόγια ή όταν ένα Συμβαλλόμενο 
Μέρος δεν έχει διορίσει αεροπορική εταιρεία για την 
εκτέλεση των σύμφωνηθέντων δρομολογίων ή όταν 
κατά τη διάρκεια των τριάντα (30) πρώτων ημερών της 
περιόδου των εξήντα (60) ημερών, οι οποίες μνημο¬ 
νεύονται στην ανωτέρω υποπαράγραφο (γ), οι αερο¬ 
πορικές αρχές ενός Συμβαλλόμενου Μέρους επιδίδουν 
στις αεροπορικές αρχές του άλλου Συμβαλλόμενου 
Μέρους ειδοποίηση για τη δυσαρέσκειά τους για ο- 
ποιοδήποτε τιμολόγιο, το οποίο συμφωνήθηκε μεταξύ 
των διορισμένων αεροπορικών εταιρειών των Συμβαλ¬ 
λόμενων Μερών, σύμφωνα με τις ανωτέρω υποπαρα- 
γράφους (α) και (β), οι αεροπορικές αρχές των Συμ¬ 
βαλλόμενων Μερών θα καταβάλλουν προσπάθεια για 
την επίτευξη συμφωνίας για τα ενδεδειγμένα τιμολόγια 
τα οποία θα εφαρμοσθούν. 

3. α) Κανένα τιμολόγιο δεν τίθεται σε ισχύ, εφόσον 
οι αεροπορικές αρχές των Συμβαλλόμενων Μερών δεν 
το έχουν εγκρίνει. 

β) Τα τιμολόγια τα οποία καθορίσθηκαν σύμφωνα με 
τις διατάξεις του παρόντος Αρθρου θα παραμένουν σε 
ισχύ μέχρις ότου ορισθούν νέα τιμολόγια. 

4. Εάν οι αεροπορικές αρχές δεν μπορέσουν να 
συμφωνήσουν για τα τιμολόγια τα οποία τους υποβλή¬ 
θηκαν, σύμφωνα με τις διατάξεις του παρόντος Άρθρου 
ή για τον καθορισμό οποιοσδήποτε τιμολογίου, η διαφορά 
θα διακανονιστεί σύμφωνα με τις διατάξεις του Άρθρου 
15 της παρούσας Συμφωνίας. 

5. Εάν οι αεροπορικές αρχές ενός Συμβαλλόμενου 
Μέρους δεν ικανοποιηθούν από τα καθορισμένα τιμο¬ 
λόγια, θα το γνωστοποιήσουν στις αεροπορικές αρχές 
του άλλου Συμβαλλόμενου Μέρους και οι διορισθείσες 
αεροπορικές εταιρείες θα προσπαθήσουν, όταν απαι¬ 
τείται, να καταλήξουν σε συμφωνία. Εάν εντός περιόδου 
ενενήντα (90) ημερών από την ημέρα λήψης της γνω¬ 
στοποίησης δεν είναι δυνατόν να καθορισθεί νέο τι¬ 
μολόγιο, σύμφωνα με τις διατάξεις των παραγράφων 2 
και 3 του παρόντος Άρθρου, θα εφαρμοσθούν οι δια¬ 
δικασίες που καθορίζονται από την παράγραφο 4 του 
Άρθρου τούτου. 

ΑΡΘΡΟ 13 

Χορήγηση στατιστικών 

Οι αεροπορικές αρχές κάθε Συμβαλλόμενου Μέρους 
θα χορηγούν στις αεροπορικές αρχές του άλλου Συμ¬ 


βαλλόμενου Μέρους, ύστερα από αίτημά τους, πληρο¬ 
φορίες και στατιστικές, σχετικά με την κίνηση των 
συμφωνηθέντων δρομολογίων της διορισθείσας αερο¬ 
πορικής εταιρείας του πρώτου Συμβαλλόμενου Μέρους 
προς και από την επικράτεια του άλλου Συμβαλλόμενου 
Μέρους, που τηρούνται και υποβάλλονται συνήθως από 
τη διορισθείσα αεροπορική εταιρεία προς τις εθνικές 
της αεροπορικές αρχές. Κάθε συμπληρωματικό στατι¬ 
στικό στοιχείο κίνησης, το οποίο οι αεροπορικές αρχές 
του ενός Συμβαλλόμενου Μέρους επιθυμούν να ζητή¬ 
σουν με αίτησή τους, από τις αεροπορικές αρχές του 
άλλου Συμβαλλόμενου Μέρους θα αποτελεί αντικείμενο 
αμοιβαίας συζήτησης και συμφωνίας μεταξύ των δύο 
Συμβαλλόμενων Μερών. 

ΑΡΘΡΟ 14 

Διαβουλεύσεις και τροποποιήσεις 

1. Κάθε Συμβαλλόμενο Μέρος ή οι αεροπορικές αρχές 
του δύνανται οποτεδήποτε να ζητήσουν διαβουλεύσεις 
με το άλλο Συμβαλλόμενο Μέρος ή τις αεροπορικές 
αρχές του. 

2. Μία διαβούλευση που ζητήθηκε από ένα των Συμ¬ 
βαλλόμενων Μερών ή τις αεροπορικές αρχές του πρέπει 
να αρχίσει μέσα σε εξήντα (60) ημέρες από την ημε¬ 
ρομηνία λήψης του αιτήματος. 

3. Κάθε τροποποίηση της παρούσας Συμφωνίας θα 
τεθεί σε ισχύ, όταν τα δύο Συμβαλλόμενα Μέρη γνω¬ 
στοποιήσουν αμοιβαία ότι ολοκληρώθηκαν οι συνταγ¬ 
ματικές διαδικασίες τους σχετικά με τη σύναψη και θέση 
σε ισχύ διεθνών συμφωνιών. 

4. Πέραν από τα οριζόμενα στις διατάξεις της πα¬ 
ραγράφου 3, τροποποιήσεις στον πίνακα δρομολογίων, 
ο οποίος επισυνάπτεται στην παρούσα Συμφωνία, μπο¬ 
ρούν να συμφωνηθούν απευθείας μεταξύ των αεροπο¬ 
ρικών αρχών των Συμβαλλόμενων Μερών. Θα τεθούν 
δε σε ισχύ αφού επιβεβαιωθούν με την ανταλλαγή 
διπλωματικών διακοινώσεων. 

ΑΡΘΡΟ 15 
Διευθέτηση διαφορών 

1. Εάν προκύψει οποιαδήποτε διαφορά μεταξύ των 
Συμβαλλόμενων Μερών σχετικά με την ερμηνεία ή την 
εφαρμογή της παρούσας Συμφωνίας και του Παραρτή¬ 
ματος της, τα Συμβαλλόμενα Μέρη αρχικά θα προσπα¬ 
θήσουν να τη διευθετήσουν με διαπραγματεύσεις. 

2. Εάν τα Συμβαλλόμενα Μέρη αποτύχουν να κατα¬ 
λήξουν σε μία διευθέτηση με διαπραγματεύσεις, μπορούν 
να συμφωνήσουν να παραπέμψουν τη διαφορά για 
συμβουλευτική γνώμη σε κάποιο πρόσωπο ή σώμα 

3. Εάν τα Συμβαλλόμενα Μέρη αποτύχςυν να διευ¬ 
θετήσουν τη διαφορά σύμφωνα με τις ανωτέρω παρα¬ 
γράφους 1 και 2, η διαφορά θα παραπεμφθεί σε δικα¬ 
στήριο τριών διαιτητών, από τους οποίους έναν διορίζει 
κάθε Συμβαλλόμενο Μέρος και ο τρίτος συμφωνείται 
να ορισθεί από κοινού από τους δύο άλλους. 

Κάθε Συμβαλλόμενο Μέρος θα διορίσει έναν διαιτητή 
εντός περιόδου εξήντα (60) ημερών, από την ημερομηνία 
λήψης, δια της διπλωματικής οδού, από κάθε Συμβαλ¬ 
λόμενο Μέρος, της γνωστοποίησης προς το άλλο, με 
την οποία θα ζητείται διαιτησία για τη διαφορά από 

παρόμοιο δικαστήριο, ο δε τρίτος διαιτητής θα διορισθεί 
εντός περιόδου εξήντα (60) πρόσθετων ημερών. Εάν 
οποιοδήποτε από τα Συμβαλλόμενα Μέρη δεν προβεί 
στο διορισμό του διαιτητή του εντός της καθορισθείσας 
περιόδου, κάθε Συμβαλλόμενο Μέρος μπορεί να ζητήσει 
από τον Πρόεδρο του Συμβουλίου του Διεθνούς Ορ¬ 
γανισμού Πολιτικής Αεροπορίας να διορίζει διαιτητή ή 
διαιτητές κατά περίπτωση. Σε περίπτωση κατά την οποία 
ο Πρόεδρος του Συμβουλίου του Διεθνούς Οργανισμού 
Πολιτικής Αεροπορίας είναι υπήκοος ενός των Συμ¬ 
βαλλόμενων Μερών δύναται να ζητηθεί από τον Α' 
Αντιπρόεδρο του Συμβουλίου ή αν και αυτός είναι 
υπήκοος παρομοίως το αρχαιότερο μέλος του Συμβου¬ 
λίου, το οποίο δεν έχει παρόμοια υπηκοότητα, να προβεί 
στους διορισμούς κατά περίπτωση. Εν τούτοις ο τρίτος 
διαιτητής θα είναι υπήκοος τρίτης χώρας και θα ενεργεί 
ως Πρόεδρος του Δικαστηρίου, ορίζοντας τον τόπο 
όπου θα διεξαχθεί η διαιτησία. 

4. Το Δικαστήριο θα καθορίσει τις διαδικασίες του. 

5. Τα έξοδα του Δικαστηρίου θα επιμερισθούν εξίσου 
μεταξύ των Συμβαλλόμενων Μερών. 

6. Τα Συμβαλλόμενα Μέρη αναλαμβάνουν να συμ¬ 
μορφωθούν με κάθε απόφαση η οποία θα εκδοθεί σε 
εφαρμογή του παρόντος Αρθρου. 

7. Εφόσον και για όσο χρόνο οποιοδήποτε από τα 
Συμβαλλόμενα Μέρη ή η διορισθείσα από αυτό αερο¬ 
πορική εταιρεία δεν συμμορφώνεται με την απόφαση η 
οποία θα εκδοθεί σύμφωνα με την παράγραφο 3 του 
παρόντος Αρθρου, το άλλο Συμβαλλόμενο Μέρος δύ- 
ναται να περιορίσει, παρακρατήσει ή ανακαλέσει οποια¬ 
δήποτε δικαιώματα ή προνόμια έχει εκχωρήσει με βάση 
την παρούσα Συμφωνία. 

ΑΡΘΡΟ 16 

Λήξη ισχύος 

Κάθε Συμβαλλόμενο Μέρος δύναται οποτεδήποτε να 
γνωστοποιήσει εγγράφως, δια της διπλωματικής οδού, 
προς το άλλο Συμβαλλόμενο Μέρος, την πρόθεσή του 
να τερματίσει την ισχύ της παρούσας Συμφωνίας. Α¬ 
νάλογη γνωστοποίηση θα διαβιβαστεί ταυτόχρονα στο 
Διεθνή Οργανισμό Πολιτικής Αεροπορίας. 

Στην περίπτωση αυτή, η Συμφωνία θα παύσει να ισχύει 
δώδεκα (12) μήνες μετά τη λήψη της γνωστοποίησης 
από το άλλο Συμβαλλόμενο Μέρος, εκτός εάν η γνω¬ 
στοποίηση καταγγελίας ανακληθεί με συμφωνία πριν 
την εκπνοή της ανωτέρω περιόδου. Σε περίπτωση μη 
γνωστοποίησης της λήψης από το άλλο Συμβαλλόμενο 
Μέρος, θα λογίζεται ότι η γνωστοποίηση παρελήφθη 
δεκατέσσερις (14) ημέρες μετά τη λήψη της γνωστο¬ 
ποίησης από το Διεθνή Οργανισμό Πολιτικής Αεροπο¬ 
ρίας. 

ΑΡΘΡΟ 17 

Συμμόρφωση προς πολυμερείς συμβάσεις 

Εφόσον τεθεί σε ισχύ γενική πολυμερής Σύμβαση, η 
Συμφωνία αεροπορικών μεταφορών, έχουσα σχέση με 
αμφότερα τα Συμβαλλόμενα Μέρη, η παρούσα Συμφωνία 
και το Παράρτημά της θα τροποποιηθούν αναλόγως. 


ΑΡΘΡΟ 18 

Καταχώριση 

Η παρούσα Συμφωνία, το Παράρτημά της, καθώς και 
όλες οι τυχόν τροποποιήσεις θα καταχωρίζονται στο 
Διεθνή Οργανισμό Πολιτικής Αεροπορίας. 

ΑΡΘΡΟ 19 
Έναρξη ισχύος 

Η παρούσα Συμφωνία θα τεθεί σε ισχύ από την 
ημερομηνία της τελευταίας γνωστοποίησης, δια της 
διπλωματικής οδού, ενός εκάστου των Συμβαλλόμενων 
Μερών προς το άλλο, ότι έχει συμμορφωθεί με τις 
συνταγματικές διαδικασίες, προκειμένου να τεθεί σε 
ισχύ η παρούσα Συμφωνία. 

Σε πίστωση των ανωτέρω υπεγράφη η παρούσα Συμ¬ 
φωνία από τους κατωτέρω υπογεγραμμένους πληρε¬ 
ξουσίους, οι οποίοι έχουν εξουσιοδοτηθεί για το σκοπό 
αυτόν από τις αντίστοιχες Κυβερνήσεις τους. 

Έγινε στην Τασκένδη σε δύο (2) αντίτυπα στην 
ελληνική, ουζμπεκική και αγγλική γλώσσα. Τα τρία (3) 
κείμενα θεωρούνται εξίσου αυθεντικά. Σε περίπτωση 
διαφοράς στην ερμηνεία θα υπερισχύει το αγγλικό 
κείμενο. 

Τασκένδη, 26 Νοεμβρίου 1996 

ΓΙΑ ΤΗΝ ΚΥΒΕΡΝΗΣΗ ΓΙΑ ΤΗΝ ΚΥΒΕΡΝΗΣΗ 

ΤΗΣ ΕΛΛΗΝΙΚΗΣ ΤΗΣ ΔΗΜΟΚΡΑΤΙΑΣ 

ΔΗΜΟΚΡΑΤΙΑΣ ΤΟΥ ΟΥΖΜΠΕΚΙΣΤΑΝ 

(υπογραφή) (υπογραφή) 


ΠΑΡΑΡΤΗΜΑ 

1. ΔΙΑΔΡΟΜΗ I 

Διαδρομές που θα εκμεταλλεύεται η διορισμένη αε¬ 
ροπορική εταιρεία της Δημοκρατίες του Ουζμπεκιστάν. 

Σημεία στο Ουζμπεκιστάν - Αθήνα, Ελλάδα 

2. ΔΙΑΔΡΟΜΗ II 

Διαδρομές που θα εκμεταλλεύεται η διορισμένη αε¬ 
ροπορική εταιρεία της Ελληνικής Δημοκρατίας. 

Σημεία στην Ελλάδα - Τασκένδη, Ουζμπεκιστάν. 

3. Ενδιάμεσα σημεία και σημεία πέραν θα μπορούν 
να εξυπηρετούνται από τις διορισμένες αεροπορικές 
εταιρείες. Δικαιώματα 5ης Ελευθερίας θα ασκούνται 
μεταξύ τέτοιων σημείων και της επικράτειας του άλλου 
Συμβαλλόμενου Μέρους μετά από Συμφωνία που θα 
επιτευχθεί για το σκοπό αυτόν μεταξύ των διορισμένων 
αεροπορικών εταιρειών και θα εγκριθεί από τις αντί¬ 
στοιχες αεροπορικές αρχές των δύο Συμβαλλόμενων 
Μερών. 

